Budapest 28. sz. Országgyűlési Egyéni Választókerületi
Választási Bizottság

Tárgy: B. K. (lakcím) szám alatti lakos választási kifogása 

A Budapest 28. sz. Országgyűlési Egyéni Választókerületi Választási Bizottság az 
41/2010. (IV.22.) OEVB számú
határozatával B. K. (lakcím) választási kifogása ügyében 5 igen, 0 nem szavazattal az alábbi határozatot hozta: 

A választási kifogást érdemi vizsgálat nélkül elutasítja.

E határozat ellen annak meghozatalától számított 3, azaz három napon belül 2010. április 25-én (vasárnap) 16 óráig a Fővárosi Választási Bizottsághoz (1052 Budapest, V.ker. Városház u. 9-11., tel: 327-1644, fax: 327-1855) címzett, de a 28. sz. OEVB-nél (1195 Budapest, XIX. ker. Városház tér 18-20. fax: 282-9964) fellebbezést lehet benyújtani 

A fellebbezést jogszabálysértésre hivatkozással, illetve a választási bizottság mérlegelési jogkörben hozott határozata ellen lehet benyújtani. A fellebbezésnek tartalmaznia kell a fellebbezés benyújtójának nevét, lakcímét (székhelyét) és ha a lakcímétől (székhelyétől) eltér postai értesítési címét. 
A fellebbezés benyújtójának választása szerint telefax számát, vagy elektronikus levélcímét, illetve kézbesítési megbízottjának nevét és telefaxszámát, vagy elektronikus levélcímét. A fellebbezésben új tények és bizonyítékok is felhozhatók. 

A fellebbezés a választási bizottság határozatának meghozataláig visszavonható.

Indokolás:

A 28. sz. OEVB-hez 2010. április 20-án B. K. (lakcím). sz. alatti lakos (e-mail:) választási kifogást nyújtott be. A választási kifogás szerint nevezett 2010. április 20-án 14.15 perckor kapott egy kampánytelefont, amely szerint „az MSZP értesítette arról, hogy dr. T. R. is érintett a Zuschlag ügyben.” 
A kifogás benyújtója beadványában azt is leírja, hogy ez ügyben született I. fokú bírósági ítélet, melyben T. úr neve fel sem merült. Kérdése az, hogy valótlan állításokkal lehet mocskolódni, rágalmazni Kispesten minden következmények nélkül? 

A kifogás megvizsgálását követően az OEVB megállapította, hogy a kifogást nem a választási eljárásról szóló 1997. évi C. tv. (továbbiakban: Ve.) 77.§ (2) bek. szerinti tartalommal nyújtották be a bejelentők. 

A Ve. 77.§ (2) bek. szerint a kifogásnak tartalmaznia kell:
a. jogszabálysértés megjelölését,
b. a jogszabálysértés bizonyítékait,
c. a kifogás benyújtójának nevét, lakcímét (székhelyét) és – ha a lakcímétől (székhelyétől) eltér – postai értesítési címét. 
d. a kifogás benyújtójának választása szerint telefaxszámát vagy elektronikus levélcímét, illetőleg kézbesítési megbízottjának nevét és telefaxszámát, vagy elektronikus levélcímét. 

A Ve. 77.§ (5) bek. szerint „ha a kifogás elkésett vagy nem tartalmazza a (2) bek. a.-c. pontjában foglaltakat a kifogást érdemi vizsgálat nélkül el kell utasítani. 

Tekintettel arra, hogy a kifogást benyújtó személy a kifogásban nem jelölte meg a jogszabálysértést, a jogszabálysértés egyértelmű bizonyítékát, ezért a Ve. kogens szabálya szerint a kifogást érdemi vizsgálat nélkül el kell utasítani. 
A határozat a Ve. 29.§ (1) bekezdésén, 29/B.§ (1)-(2) bekezdésén, 77.§ (2) bek. a./ b./ pontján, illetve 77.§ (5) bekezdésén alapul. A jogorvoslatról történő tájékoztatás a Ve. 80.§ (1)-(5) bekezdésén alapul. A 28. OEVB hatáskörét a Ve. 90/A.§ (2) bek. c. pontja határozza meg.

A választási eljárási határidőket a Ve. 4.§ (3)-(4) bekezdése határozza meg. 

Budapest, 2010. április 22.

	Dr. Bizek Dezső s.k.
a Bp. 28. sz. OEVB elnöke